b'\n_START_ARTICLE_\nSandsvatn\n_START_PARAGRAPH_\nSandsvatn er en s\xc3\xb8 p\xc3\xa5 Sandoy p\xc3\xa5 F\xc3\xa6r\xc3\xb8erne. Den er F\xc3\xa6r\xc3\xb8ernes tredje st\xc3\xb8rste naturlige s\xc3\xb8 med et overfladeareal p\xc3\xa5 0,82 km\xc2\xb2 og er 5 meter dyb. Sandsvatn ligger i en dal mellem Skopun og Sandur. Ved nordenden af s\xc3\xb8en er Sandoys skolecenter beliggende og en plantage, der blev slemt medtaget af en orkan i 1988._NEWLINE_Sandsvatn var tidligere meget rig p\xc3\xa5 laks og \xc3\xb8rred, men bestandene er g\xc3\xa5et tilbage.'